ועדת העבודה, הרווחה והבריאות, כנסת 18, פרוטוקול מספר 680, 2012-03-19 12:50

חיים כץ: צהריים טובים.

חיים כץ: היום כ"ה באדר, יום ב' בשבוע, 19 במרס 2012 ואני מתכבד לפתוח את ישיבת ועדת העבודה, הרווחה והבריאות.

חיים כץ: הנושא – תיקון טעות בחוק פיצוי לנפגעי פוליו (תיקון מס' 2) התעש"ב-2012.

חיים כץ: בבקשה גברתי.

שמרית שקד: חוק פיצוי לנפגעי פוליו (תיקון מספר 2), התשע"ב-2012, נחקק והתקבל בכנסת ב-27 בפברואר 2012.

שמרית שקד: במהלך הכנת הצעת החוק בוועדה בקריאה השנייה והשלישית, החליטה הוועדה התשלומים לפי החוק ישולמו בתוך 10 חודשים מיום התחילה.

שמרית שקד: בגלל טעות טכנית זה לא מופיע בנוסח החוק שהתקבל בכנסת.

שמרית שקד: יושב ראש הכנסת פנה אלינו כדי שאנחנו נתקן את הטעות.

שמרית שקד: בהתאם להוראות סעיף 10א לפקודת סדרי השלטון והמשפט, נדרש אישורה של הכנסת להחלטה בדבר תיקון הטעות.

שמרית שקד: אני אקריא את הנוסח שהונח על שולחן הוועדה: תיקון טעות בחוק פיצוי לנפגעי פוליו (תיקון מס' 2), התשע"ב-2012 בחוק פיצוי לנפגעי פוליו (תיקון מספר 2), התשע"ב-2012 (להלן – החוק), בסעיף 4(ג), אחרי "תשלומים לפי חוק זה ישולמו" צריך להיות "בתוך עשרה חודשים מיום התחילה".

שמרית שקד: תחילתו של תיקון הטעות ביום תחילתו של החוק.

חיים כץ: אנחנו מצביעים על התיקון?

שמרית שקד: כן.

חיים כץ: מי בעד התיקון.

חיים כץ: תודה רבה.

חיים כץ: בעד החוק – פה אחד

חיים כץ: כל חברי הכנסת שנמצאים פה הצביעו פה אחד ואנחנו לא רוצים לתת את מה שלא חוקקנו, למרות שללא התיקון הם היו מקבלים את זה בתנאים יותר טובים.

חיים כץ: אבל מה שהתכוונו זה מה שאנחנו רוצים שיהיה, ואם היו טוענים בהזדמנות אחרת בצורה הפוכה, גם היינו באים ומבקשים לתקן, אז גם כשקורה אנחנו באים ומתקנים ושמים את כוונת המחוקק בכיוון הזה ואני מקווה שלא יקרו טעויות בעתיד.

חיים כץ: החיפזון הוא מהשטן, שייקחו עוד דקה ושלא יטעו.

חיים כץ: תודה רבה, הישיבה נעולה.